wickkiey/tamil-wikipedia-chunked huggingface dataset:
# புரோப்பலீன்

**புரோப்பலீன்** *(Propalene)* என்பது C<sub>4</sub>H<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பைசைக்ளோ [1.1.0]பியூட்டா-1,3-டையீன் என்ற பெயராலும் இச்சேர்மம் அழைக்கப்படுகிறது. இரண்டு இணைக்கப்பட்ட வளையபுரோப்பீன் வளையங்களால் இந்த பல்வளைய ஐதரோகார்பன் ஆக்கப்பட்டுள்ளது . இச்சேர்மத்தின் மூலக்கூறு ஓர் இணைகரமாக உருவாகும் கார்பன் கட்டமைப்புடன் கூடிய சமதளக் கட்டமைப்பில் உள்ளதாக கணக்கீட்டு ஆய்வுகள் தெரிவிக்கின்றன. இச்சமதளத்தில் குறுகிய மற்றும் நீண்ட கார்பன்-கார்பன் பிணைப்புகள் முற்றிலும் மாறிமாறி உள்ளன .
# புரோப்பலீன்

## இவற்றையும் காண்க

- 1,3-ப்யூட்டா-டை-ஈன்
- எப்டலீன்
# சைக்ளோபுரோப்-2-யீன் கார்பாக்சிலிக் அமிலம்

**சைக்ளோபுரோப்-2-யீன் கார்பாக்சிலிக் அமிலம்** *(Cycloprop-2-ene carboxylic acid)* என்பது C<sub>4</sub>H<sub>4</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் சீனா, சப்பான், தைவான் போன்ற நாடுகளில் காணப்படும் உருசுலா சப்னிகிரிகன்சு என்ற பூஞ்சை வகைகளில் காணப்படும் பூஞ்சை நஞ்சு ஆகும் .  
உணவாக உட்கொள்ளும்போது இம் மூலக்கூறு ராபடோமயோலிசிசு எனப்படும் தசைச்செல் அழிப்பு நோயை ஏற்படுத்தும் என்று அறியப்படுகிறது .
# ஊகான் தீநுண்மியியல் ஆய்வு நிறுவனம்

**ஊகான் தீநுண்மியியல் ஆய்வு நிறுவனம்**, **சீன அறிவியல் கல்வியகம்** (The Wuhan Institute of Virology, Chinese Academy of Sciences) (**WIV**:சீன மொழி: 中国科学院武汉病毒研究所; பின்யின்: Zhōngguó Kēxuéyuàn Wǔhàn Bìngdú Yánjiūsuǒ) என்பது தீநுண்மிகள் குறித்த ஒரு ஆராய்ச்சி கல்வி நிறுவனமாகும். இந்நிறுவனம் *சீன அறிவியல் கல்வியகத்தால்* (the Chinese Academy of Sciences) (**CAS**) நிர்வாகிக்கப்படுகிறது.  
இது சீனாவில் ஊபேய் மாகாணத்தில், ஜியாங்சியா மாவட்ட தலைநகரான ஊகானில் அமைந்துள்ளது. இது 2015 ஆம் ஆண்டில் சீனாவின் முதல் *பயோசேஃப்ட்டி லெவல் -4* (BSL-4) ஆய்வகத்தைத் திறந்தது.  
*ஊகான் தீநுண்மியியல் ஆய்வு நிறுவனத்தால்* திட்டமிட்டு செயற்கையாக உருவாக்கப்பட்ட வைரசுகளால் 2019-20 *கொரோனா வைரசு தொற்றுநோய்* உருவானதாக 2020 ஜனவரியில் ஒரு யூகம் பரவலானது.  
வௌவால் மீதான கொரானா வைரசுகள் குறித்த *ஊகான் தீநுண்மியியல் ஆய்வு நிறுவன*ஆராய்ச்சிகளை குறித்து, சிலர் பாதுகாப்பு பற்றிய வருத்தங்களையும், தொடர்புடைய ஆதாரங்களையும் அமெரிக்காவிலிருந்து ஆவணப்படுத்தினர்.  
*ஊகான் தீநுண்மியியல் ஆய்வு நிறுவனத்தில்* வௌவால்கள் மீது விஞ்ஞானிகள் ஆய்வுகள் மேற்கொள்ளும் போது *கொரானா வைரசுகள்* தற்செயலாக தோன்றியிருக்கலாம் என்று அமெரிக்க உளவுத்துறை அதிகாரிகள் ஏப்ரல் 2020 இல் நிரூபிக்கப்படாத அறிக்கைகள் மூலம் விசாரணைகளை தொடங்கினர்.
# ஊகான் தீநுண்மியியல் ஆய்வு நிறுவனம்

## வரலாறு

இந்த நிறுவனம் 1956 ஆம் ஆண்டில் *சீன அறிவியல் கல்வியகத்தின்* (CAS) கீழ் *ஊகான் நுண்ணுயிரியல் ஆய்வகமாக* நிறுவப்பட்டது. 1961-ல்*தென் சீனா நுண்ணுயிரியல் ஆய்வு நிறுவனம்* என்ற பெயரில் இருந்த இந்நிறுவனம், 1962 இல்*ஊகான் நுண்ணுயிரியல் நிறுவனம்* என மறுபெயரிடப்பட்டது.  
1970 ஆம் ஆண்டில், *ஊபேய் அறிவியல் மற்றும் தொழில்நுட்ப ஆணையம்* நிர்வாகத்தை எடுத்துக் கொண்டபோது இது *ஊபேய் மாகாண நுண்ணுயிரியல் நிறுவனமாக* மாறியது.ஜூன் 1978 இல், இது *சீன அறிவியல் கல்வியகம்* (CAS) என திரும்பி,
*ஊகான் தீநுண்மியியல் ஆய்வு நிறுவனம்* என மறுபெயரிடப்பட்டது.  
2015 ல் லியோனைச் சேர்ந்த பிரெஞ்சு அரசு சி.ஐ.ஆர்.ஐ ஆய்வகத்துடன் இணைந்து 300 மில்லியன் யுவான் (44 மில்லியன்) செலவில் *தேசிய உயிர் பாதுகாப்பு ஆய்வகத்தின்* பணி நிறைவடைந்தது. இது சீனாவின் முக்கிய பகுதியில் கட்டப்பட்ட முதல் *பயோசேஃப்ட்டி லெவல் -4* (BSL–4) ஆய்வகமாகும். ஆய்வக விரிவாக்கத்திற்காக அமெரிக்க அரசாங்கத்தால் ஓரளவு நிதியளிக்கப்பட்டது.
# ஊகான் தீநுண்மியியல் ஆய்வு நிறுவனம்

## கொரோனா வைரசு ஆராய்ச்சி

2005 -ல் *ஊகான் தீநுண்மியியல் ஆய்வு நிறுவனத்தை* சார்ந்த ஆராய்சியாளர்களை உள்ளடக்கிய ஒரு குழு சீனாவின் குதிரைவாலி வௌவால்கள் தான் சார்ஸ் போன்ற கொரோனா வைரசுகளின் இயற்கை களஞ்சியங்கள் என்று கண்டுபிடித்து ஆய்வறிக்கையை வெளியிட்டது.  
பல ஆண்டுகளாக இந்த ஆய்வைத் தொடர்ந்த ஆய்வு நிறுவனத்திலுள்ள
ஆராய்ச்சியாளர்கள், சீனா முழுவதும் பல இடங்களில் உள்ள ஆயிரக்கணக்கான வௌவால்களில் தனிமைப்படுத்திய 300க்கும் மேலான வௌவால் வைரசுத்தொடர்களின் மாதிரிகளை ஆராய்ந்தார்கள்.  
2015 -ல் எலா உயிரணுக்களை (HeLa) பாதிக்கக்கூடிய கொரோனா வைரசை உருவாக்க முடியுமா என்பது குறித்த வெற்றிகரமான ஆய்வறிக்கையை அந்த ஆய்வு நிறுவனம் வெளியிட்டது.
# துந்தாசைட்டு

**துந்தாசைட்டு** *(Dundasite)* என்பது PbAl<sub>2</sub>[(OH)<sub>2</sub>CO<sub>3</sub>]<sub>2</sub>&nbsp;•&nbsp;H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். ஓர் அரிய ஈயம் அலுமினியம் கார்பனேட்டு கனிமமாக இது வகைப்படுத்தப்படுகிறது. ஆத்திரேலியாவின்.  
பன்னாட்டு கனிமவியல் சங்கம் துந்தாசைட்டு கனிமத்தை Dun என்ற குறியீட்டால் அடையாளப்படுத்துகிறது.  
ஈயத் தாது படிவுகளின் ஆக்சிசனேற்றமடைந்த மண்டலத்தில் இரண்டாம் நிலை கனிமமாக துந்தாசைட்டு அரிதாகத் தோன்றுகிறது. செருசைட்டு, பிளாட்னெரைட்டு, அசுரைட்டு, மாலகைட்டு, பைரோமார்பைட்டு, மிமெடைட்டு, பியுதண்டைட்டு, தப்டைட்டு, குரோகோயிட்டு, கிப்சைட்டு, ஆலோபேன், லைமோனைட்டு போன்ற கனிமங்களுடன் சேர்ந்து துந்தாசைட்டு கிடைக்கிறது.  
தாசுமேனியாவில் இதன் இருப்பிடத்தைத் தவிர நியூசிலாந்து, ஆத்திரேலியா, சீனா, பெல்சியம், செருமனி, பிரான்சு, கிரீசு, இங்கிலாந்து, அயர்லாந்து, இத்தாலி, ஆசுத்திரியா, செக் குடியரசு, நமீபியா மற்றும் அமெரிக்கா போன்ற நாடுகளிலும் இந்த கனிமம் கண்டுபிடிக்கப்பட்டுள்ளது.
# முத்து ஆறு (சீனா)

**முத்து ஆறு** (*Pearl River*) சீன மொழியில் **ஜுஜியாங்** ( **சூ கியாங்** ) என்றும் அழைக்கப்படுகிறது, முன்னர் இது கேன்டன் ஆறு . இந்த ஆறு தெற்கு சீனாவின் மிகப்பெரிய ஆறு ஆகும். குவாங்டாெங்கின் சி ஆறு ("மேற்கு"), பெய் ஆறு ("வடக்கு") மற்றும் டோங் ஆறு ("கிழக்கு") நதிகளின் நீர்நிலைகளுக்கு "முத்து ஆறு" என்ற பெயர் பெரும்பாலும் பயன்படுத்தப்படுகிறது. இந்த ஆறுகள் அனைத்தும் முத்து ஆற்றின் துணை ஆறுகளாக கருதப்படுகிறது. ஏனெனில் அவை ஒரு பொதுவான ஆற்று முகத்துவாரங்களை கொண்டு முத்து ஆற்றுடன் பகிர்ந்து கொள்கின்றன. யாங்சி ஆறு மற்றும் மஞ்சள் ஆறுகளுக்கு அடுத்து, முத்து ஆறு சீனாவின் மூன்றாவது மிக நீளமான ஆறு ஆகும் . மற்றும் கொள்ளளவில் யாங்சிக்குப் பிறகு இரண்டாவது பெரியது . முத்து ஆற்று படுக்கை ) லியாங்வாங்கின் ( குவாங்டாெங் மற்றும் குவாங்சி மாகாணங்கள்) பெரும்பான்மையையும், சீனாவில் யுன்னான், குய்சூ, ஹுனான் மற்றும் ஜியாங்சியின் சில பகுதிகளிலும் மற்றும் வியட்நாமின் வடகிழக்கு காவ் பாங் மற்றும் லாங் சான் மாகாணங்களின் வடக்கு பகுதிகளிலும் பாயும் ஆறு ஆகும்.
# முத்து ஆறு (சீனா)

## முத்து ஆற்றின் கரையோர நகரங்கள்

- லியுசோங்
- குயிலின்
- டோங்குவான்
- பொசன்
- சூகாய்
- பன்யு
- சொங்சான்
- குவாங்சோ
- ஆங்காங்
- மக்காவு
- சென்சென்
- வுங்சோ
- ஜாவோகிங்
- நானிங்
- கைப்பிங்
- பைஸ்
# முத்து ஆறு (சீனா)

## முத்து ஆற்றின் மேல் உள்ள பாலங்கள்

- குவாங்சோ பாலம்
- ஹையின் பாலம்
- ஹைஷு பாலம்
- ஆங்காங்-சூகாய்-மக்காவு பாலம்
- ஹுவானன் பாலம்
- ஹுமன் முத்து நதி பாலம்
- ஹெடோங் பாலம்
- ஹுவாங்பு பாலம்
- ஜியாங்வான் பாலம்
- ஜீஃபாங் பாலம்
- பஜோ பாலம்
- ரென்மின் பாலம்
- ஷிஜியாங் சுரங்கம்
- ஜிங்குங் பாலம்
- யஜிஷா பாலம்
# மாதனூர் அகமது அலி

**மாதனூர் அகமது அலி** *(Madanur Ahmed Ali)* என்பவர் இந்தியாவின் சென்னையைச் சேர்ந்த இரைப்பைக் குடல் அறுவை சிகிச்சை நிபுணர் ஆவார். அலி சென்னை மருத்துவக் கல்லூரியின் முன்னாள் மாணவராவார். இவரது பல படைப்புகள் மதிப்பாய்வு செய்யப்பட்ட பத்திரிகைகளில் வெளியிடப்பட்டுள்ளன. இந்திய அரசு வழங்கும் நான்காவது உயர் குடிமகன் விருதான பத்மசிறீ விருது 2011 ஆம் ஆண்டில் அலிக்கு வழங்கப்பட்டது.
# -ஆபாத்

**-ஆபாத்** (*-abad*) என்பது மேற்கு, மத்திய, தெற்காசிய நகரங்கள் சிலவற்றின் பெயர்களின் பின்னொட்டாக வரும் பாரசீக மொழிச் சொல்லாகும். இதற்கு ** , "உழுது பண்படுத்திய இடம்" (ஊர், நகரம், பிராந்தியம்) எனப் பொருள். ஊர்களின் பெயர்கள் பொதுவாக அவ்வூரின் நிறுவனர் அல்லது புரவலரின் பெயருடன் இணைக்கப்பட்டிருக்கும்.  
இந்தியாவில் -*ஆபாது*கள் என்ற பின்னொட்டுகள் முகலாயர் போன்ற முசுலிம் ஆட்சியாளர்களின் காலத்தில் அவர்களின் பெயர்கள் இடங்களுக்கு சூட்டப்பட்டன.  
ஈரானில் இப்பின்னொட்டு மிகவும் பொதுவானது, இங்கு பல்லாயிரக்கணக்கான -ஆபாதுகள் உள்ளன, இவற்றில் பெரும்பாலானவை சிறிய ஊர்கள். மார்க்காசி மாகாணத்தில் மட்டும் 44 ஒசைனாபாத், 31 அலியாபாத், 23 ஹஜ்ஜியாபாத், 22 அசனாபாத் என ஒரே பெயரில் பல ஊர்கள் உள்ளன.
# -ஆபாத்

## முக்கியமான -*ஆபாது*கள்

| ஆப்டாபாத் | யேம்சு அபொட் (இந்திய இராணுவ அதிகாரி) |  |
| --- | --- | --- |
| ஆக்ராபாத் |  |  |
| அகமதாபாத் | முசாபரீத் சுல்தான் அகமது சா |  |
| அசுகாபாத் | பார்த்தியாவின் முதலாம் அர்சாசெசு |  |
| அவுரங்காபாத் | ஔரங்கசீப் |  |
| சபாராபாத் |  |  |
| பைசலாபாத் | சவூதி அரேபியாவின் மன்னர் பைசல் |  |
| பைசாபாத் | அவதின் சியா நவாப் |  |
| பரீதாபாது | சூபி புனிதர் பரித்துதின் கஞ்ச்சகர் |  |
| பிரோசாபாத் | பிரோசு சா மன்சாப் தார் |  |
| பைசாபாத் | பைசாபாத், இந்தியா |  |
| காசியாபாத் | வாசிர் காசி-உத்-தீன் |  |
| வாலாஜாபாத் | , தமிழ்நாடு |  |
| அஃபிசாபாத் | முகலாயப் பேரரசர் அக்பரின் அஃபீசு |  |
| ஒசாங்காபாத் | ஒசாங் சா |  |
| ஐதராபாது | அலீ (ஐதர்) |  |
| ஐதராபாத் | அலீ (ஐதர்) |  |
| இசுலாமாபாத் | இசுலாம் |  |
| யாக்கோபாபாத் | கிழக்கிந்தியக் கம்பனி அதிகாரி யோன் யாக்கோபு |  |
| ஜலாலாபாத் | பீர் ஜலாலா |  |
| யேம்சபாத் | எச். ஈ. எம். யேம்சு |  |
| யேம்சபாத் <small>(இன்றைய கோட் குலாம் முகம்மது) </small> | ஜேம்சு ஓற்றம் |  |
| யேம்சபாத் <small>(இன்றைய சமாரோ) </small> |  |  |
| கொரமாபாத் |  |  |
| லெனினாபாத் <small>(இன்றைய குஜாந்த்)</small> | விளாதிமிர் லெனின் |  |
| ஓர்புபாத் | துருக்கிய *ஓர்து*, "இராணுவம்" |  |
| ரோசுனாபாத் |  |  |
| சபீராபாத் | மீர்சா அலக்பார் சபீர் |  |
| சர்தாராபாத் <small>(இன்ரைய ஆர்மாவீர்) </small> |  |  |
| சிக்கந்தராபாத் | நிசாம் சிக்காந்தர் ஜா |  |
| இசுத்தாலீனாபாத் <small>(இன்றைய துசான்பே)</small> | ஜோசப் ஸ்டாலின் |  |
| துருக்மெனாபாத் | துருக்மென்கள் |  |
| வாகர்சபாத் | இளவரசர் வார்ட்ஜெசு மானூக் | } |
# போகதா அருவி

**போகதா அருவி** (Bogatha Water Falls) என்பது தெலுங்கானா மாநிலத்தில் முலுகு என்னும் நகரத்தில் உள்ள சீக்கு பள்ளி ஓடையில் அமைந்த ஒரு அருவியாகும். இது பத்ராசலத்திலிருந்து 120 கிலோமீட்டர் தொலைவில் அமைந்துள்ளது . இந்த அருவி முலுகு என்னும் ஊரில் இருந்த 90 கிலோமீட்டர் தொலைவில் உள்ளது. அதேபோல வாரங்கலில் இருந்து 140 கிலோ மீட்டர் தொலைவிலும், ஐதராபாத்திலிருந்து 129 கிலோ மீட்டர் தொலைவிலும் உள்ளது . தேசிய நெடுஞ்சாலை 202 இல் புதிதாக கட்டமைக்கப்பட்ட பாலத்தால், ஹைதராபாத்துக்கும் அருவிக்குமான தொலைவு 440 கிலோ மீட்டரிலிருந்து 329 கிலோமீட்டராக குறைந்துள்ளது. இது தெலுங்கானா மாநிலத்தில் உள்ள இரண்டாவது மிகப்பெரிய அருவியாக கருதப்படுகிறது.
# போகதா அருவி

## சுற்றுலா

இந்த அருவியில் எப்போதும் நீர் இருந்து கொண்டே இருந்தாலும், அருவியை ந கண்டுகளிக்க சரியான சரியான காலம் ஜூன் மாதம் முதல் நவம்பர் மாதம் வரையே. காரணம் என்னவென்றால் இக்காலகட்டத்தில் இந்த அருவியில் நீரின் பாய்ச்சல் மிக அதிகமாக இருக்கும்.
# தூய்மையின்மை அச்சம்

**தூய்மையின்மை அச்சம்** அல்லது **மைசோபோபியா** (*Mysophobia*, அல்லது *verminophobia*, *germophobia*, *germaphobia*, *bacillophobia*, *bacteriophobia*) என்பது மாசு மற்றும் நுண்ணுயிரிகள் குறித்த அச்சக் கோளாறு ஆகும். 1879 ஆம் ஆண்டில் வில்லியம் ஏ. ஹம்மண்ட் என்பவரால் இந்த சொல் உருவாக்கப்பட்டது. ஒருவர் தனது கைகளை மீண்டும் மீண்டும் கழுவுவதாகக் காட்சிப்படுத்தப்பட்ட பெருவிருப்ப கட்டாய மனப்பிறழ்வு (OCD) ஒன்றை விளக்குவதற்கு அவர் இச்சொல்லைப் பயன்படுத்தினார். மைசோபோபியா என்ற சொல் மிக நீண்ட காலமாகக் கட்டாயமாகக் கை கழுவுதலுடன் தொடர்புடையது. அழுக்கு, அசுத்தம் ஆகியவற்றின் காரணமான அசாதாரண பயத்துடன் நேரடியாக தொடர்புடைய பெயர்களில் மோலிஸ்மோபோபியா (*molysmophobia*) அல்லது மோலிசோமோபோபியா (*molysomophobia*), ரைபோபோபியா (*rhypophobia*), ரூபோபோபியா (*rupophobia*) ஆகியவையும் அடங்கும். அதேசமயம் பேசிலோபோபியா (*bacillophobia*), மற்றும் பாக்டீரியோபோபியா (*bacteriophobia*) ஆகிய சொற்கள் பொதுவாக பாக்டீரியா மற்றும் நுண்ணுயிரிகள் குறித்த பயத்தைக் குறிக்கின்றன.  
*மைசோபோபியா* என்ற சொல் பண்டைய கிரேக்க சொற்களான μύσος (மியூசோஸ்), "அசுத்தமானது" மற்றும் φόβος (போபோஸ்), "பயம்" ஆகியவற்றிலிருந்து உருவானது.
# தூய்மையின்மை அச்சம்

## அறிகுறிகள்

மைசோபோபியாவால் பாதிக்கப்படுபவர்கள் பொதுவாக பின்வரும் அறிகுறிகளை அதிகமாகக் காண்பிப்பார்கள்:  
- அதிகப்படியான கை கழுவுதல்
- கிருமிகளின் அதிக இருப்பைக் கொண்டிருக்கும் இடங்களைத் தவிர்ப்பது
- உடல் தொடர்பு குறித்த பயம், குறிப்பாக அந்நியர்களுடன்
- தமது சூழலை சுத்தம் செய்வதற்கும் சுத்தப்படுத்துவதற்கும் அதிகப்படியான முயற்சி
- தனிப்பட்ட பொருட்களை மற்றவர்களுடன் பகிர மறுப்பது
- நோய்வாய்ப்படும் ஒரு பயம்  
மைசோபோபியா தனிநபர்களின் அன்றாட வாழ்க்கையைப் பெரிதும் பாதிக்கிறது. கிருமிகளால் அதிகப்படியான தொற்றுகளுக்கு ஆளாகும்போது கடினமான சுவாசம், அதிகப்படியான வியர்வை, அதிகரித்த இதயத் துடிப்பு, திகில் நிலை போன்ற நோய் உணர்குறிகள் தீவிரத்தன்மையை ஏற்படுத்தும்.
# தூய்மையின்மை அச்சம்

## காரணிகள்

ஒரு நபர் கவலை, மனச்சோர்வு அல்லது அதிர்ச்சிகரமான சூழ்நிலை போன்ற மைசோபோபியாவை உருவாக்க பல அடிப்படைக் காரணிகள் உள்ளன. சுகாதாரம் பெரிதும் ஒருங்கிணைக்கப்பட்ட ஒரு கலாச்சாரத்தில் வளர்வது (கை சுத்திகரிப்பிகள், கழிப்பறை இருக்கை மூடிகள் மற்றும் மளிகை வண்டிகளுக்குப் பயன்படுத்தப்படும் நுண்ணுயிரித் தடுப்பித் துடைப்பான்கள் போன்ற பொதுவாகப் பயன்படுத்தப்படும் சமூகங்களில்), மைசோபோபியாவின் வளர்ச்சிக்கு ஒரு முக்கிய உந்து சக்தியாகவும் இருக்கலாம்.
# தூய்மையின்மை அச்சம்

## சமூகம்

மைசோபோபியாவால் பாதிக்கப்பட்ட சில பிரபலமான நபர்களில் நிக்கோலா தெஸ்லா, ஹோவார்ட் ஹியூஸ், சதாம் உசேன் ஆகியோர் அடங்குவர்.
# சிவசாகர்

**சிவசாகர்** (**Sivasagar**) இந்தியாவின் அசாம் மாநில சிவசாகர் மாவட்டத்தின் நிர்வாகத் தலைமையிட நகரமும், நகராட்சியும் ஆகும். மாநிலத் தலைநகரான கவுகாத்திக்கு வடகிழக்கே 360 கி.மீ. தொலைவில் சிவசாகர் நகரம் உள்ளது. இந்நகரத்தைச் சுற்றி தேஹிங் மழைக்காடும், பிரம்மபுத்திரா ஆறு மற்றும் லோகித் ஆறும் கலக்கிறது.
# சிவசாகர்

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, சிவசாகர் நகரத்தின் மொத்த மக்கள்தொகை 50,781 ஆகும். அதில் 26,925 ஆண்கள் மற்றும் 23,856 பெண்கள் உள்ளனர். சராசரி எழுத்தறிவு 80.41% ஆகவுள்ளது.
# Module:Date/மணல்தொட்டி
# Module:Date/doc

This module provides date functions for use by other modules. Dates in the Gregorian calendar and the Julian calendar are supported, from 9999 BCE to 9999 CE. The calendars are proleptic—they are assumed to apply at all times with no irregularities.  
A date, with an optional time, can be specified in a variety of formats, and can be converted for display using a variety of formats, for example, 1 April 2016 or April 1, 2016. The properties of a date include its Julian date and its Gregorian serial date, as well as the day-of-week and day-of-year.  
Dates can be compared (for example, <code>date1 <= date2</code>), and can be used with add or subtract (for example, <code>date + '3 months'</code>). The difference between two dates can be determined with <code>date1 - date2</code>. These operations work with both Gregorian and Julian calendar dates, but <code>date1 - date2</code> is nil if the two dates use different calendars.  
The module provides the following items.  
| <code>_current</code> | Table with the current year, month, day, hour, minute, second. |  |
| --- | --- | --- |
| <code>_Date</code> | Function that returns a table for a specified date. |  |
| <code>_days_in_month</code> | Function that returns the number of days in a month. | } |  
The following has examples of using the module:
- Module:Date/example • Demonstration showing how Module:Date may be used.
- Module talk:Date/example • Output from the demonstration.
# Module:Date/doc

## Formatted output

A date can be formatted as text.
<syntaxhighlight lang="lua">
local Date = require('Module:Date')._Date
local text = Date(2016, 7, 1):text -- result is '1 July 2016'
local text = Date(2016, 7, 1):text('%-d %B') -- result is '1 July'
local text = Date('1 July 2016'):text('mdy') -- result is 'July 1, 2016'
</syntaxhighlight>  
The following simplified formatting codes are available.
| hm | hour:minute, with "am" or "pm" or variant, if specified (14:30 or 2:30&nbsp;pm or variant) |  |
| --- | --- | --- |
| hms | hour:minute:second (14:30:45) |  |
| ymd | year-month-day (2016-07-01) |  |
| mdy | month day, year (July 1, 2016) |  |
| dmy | day month year (1 July 2016) | } |  
The following formatting codes (similar to strftime) are available.
| %a | Day abbreviation: Mon, Tue, ... |  |
| --- | --- | --- |
| %A | Day name: Monday, Tuesday, ... |  |
| %u | Day of week: 1 to 7 (Monday to Sunday) |  |
| %w | Day of week: 0 to 6 (Sunday to Saturday) |  |
| %d | Day of month zero-padded: 01 to 31 |  |
| %b | Month abbreviation: Jan to Dec |  |
| %B | Month name: January to December |  |
| %m | Month zero-padded: 01 to 12 |  |
| %Y | Year zero-padded: 0012, 0120, 1200 |  |
| %H | Hour 24-hour clock zero-padded: 00 to 23 |  |
| %I | Hour 12-hour clock zero-padded: 01 to 12 |  |
| %p | AM or PM or as in options |  |
| %M | Minute zero-padded: 00 to 59 |  |
| %S | Second zero-padded: 00 to 59 |  |
| %j | Day of year zero-padded: 001 to 366 |  |
| %-d | Day of month: 1 to 31 |  |
| %-m | Month: 1 to 12 |  |
| %-Y | Year: 12, 120, 1200 |  |
| %-H | Hour: 0 to 23 |  |
| %-M | Minute: 0 to 59 |  |
| %-S | Second: 0 to 59 |  |
| %-j | Day of year: 1 to 366 |  |
| %-I | Hour: 1 to 12 |  |
| %% | % | } |  
In addition, <code>%{*property*}</code> (where <code>*property*</code> is any property of a date) can be used.  
For example, <code>Date('1 Feb 2015 14:30:45 A.D.')</code> has the following properties.  
| %{calendar} | Gregorian |  |
| --- | --- | --- |
| %{year} | 2015 |  |
| %{month} | 2 |  |
| %{day} | 1 |  |
| %{hour} | 14 |  |
| %{minute} | 30 |  |
| %{second} | 45 |  |
| %{dayabbr} | Sun |  |
| %{dayname} | Sunday |  |
| %{dayofweek} | 0 |  |
| %{dow} | 0 (same as dayofweek) |  |
| %{dayofweekiso} | 7 |  |
| %{dowiso} | 7 (same as dayofweekiso) |  |
| %{dayofyear} | 32 |  |
| %{era} | A.D. |  |
| %{gsd} | 735630 (numbers of days from 1 January 1 CE; the first is day 1) |  |
| %{juliandate} | 2457055.1046875 (Julian day) |  |
| %{jd} | 2457055.1046875 (same as juliandate) |  |
| %{isleapyear} | false |  |
| %{monthdays} | 28 |  |
| %{monthabbr} | Feb |  |
| %{monthname} | February | } |  
Some shortcuts are available. Given <code>date = Date('1 Feb 2015 14:30')</code>, the following results would occur.
| date:text('%c') | date and time | 2:30&nbsp;pm 1 February 2015 | %-I:%M %p %-d %B %-Y %{era} |  |
| --- | --- | --- | --- | --- |
| date:text('%x') | date | 1 February 2015 | %-d %B %-Y %{era} |  |
| date:text('%X') | time | 2:30&nbsp;pm | %-I:%M %p | } |
# Module:Date/doc

## Julian date

The following has an example of converting a Julian date to a date, then obtaining information about the date.
<syntaxhighlight lang="lua">
-- Code -- Result
Date = require('Module:Date')._Date
date = Date('juliandate', 320)
number = date.gsd -- -1721105
number = date.jd -- 320
text = date.dayname -- Saturday
text = date:text -- 9 October 4713&nbsp;BC
text = date:text('%Y-%m-%d') -- 4713-10-09
text = date:text('%{era} %Y-%m-%d') -- BC 4713-10-09
text = date:text('%Y-%m-%d %{era}') -- 4713-10-09&nbsp;BC
text = date:text('%Y-%m-%d %{era}', 'era=B.C.E.') -- 4713-10-09&nbsp;B.C.E.
text = date:text('%Y-%m-%d', 'era=BCNEGATIVE') -- -4712-10-09
text = date:text('%Y-%m-%d', 'era=BCMINUS') -- −4712-10-09 (uses Unicode MINUS SIGN U+2212)
text = Date('juliandate',320):text('%{gsd} %{jd}') -- -1721105 320
text = Date('Oct 9, 4713 B.C.E.'):text('%{gsd} %{jd}') -- -1721105 320
text = Date(-4712,10,9):text('%{gsd} %{jd}') -- -1721105 320
</syntaxhighlight>
# Module:Date/doc

## Date differences

The difference between two dates can be determined with <code>date1 - date2</code>. The result is valid if both dates use the Gregorian calendar or if both dates use the Julian calendar, otherwise the result is nil. An age and duration can be calculated from a date difference.  
For example:
<syntaxhighlight lang="lua">
-- Code -- Result
Date = require('Module:Date')._Date
date1 = Date('21 Mar 2015')
date2 = Date('4 Dec 1999')
diff = date1 - date2
d = diff.age_days -- 5586
y, m, d = diff.years, diff.months, diff.days -- 15, 3, 17 (15 years + 3 months + 17 days)
y, m, d = diff:age('ymd') -- 15, 3, 17
y, m, w, d = diff:age('ymwd') -- 15, 3, 2, 3 (15 years + 3 months + 2 weeks + 3 days)
y, m, w, d = diff:duration('ymwd') -- 15, 3, 2, 4
d = diff:duration('d') -- 5587 (a duration includes the final day)
</syntaxhighlight>  
A date difference holds the original dates except they are swapped so <code>diff.date1 >= diff.date2</code> (<code>diff.date1</code> is the more recent date). This is shown in the following.
<syntaxhighlight lang="lua">
date1 = Date('21 Mar 2015')
date2 = Date('4 Dec 1999')
diff = date1 - date2
neg = diff.isnegative -- false
text = diff.date1:text -- 21 March 2015
text = diff.date2:text -- 4 December 1999
diff = date2 - date1
neg = diff.isnegative -- true (dates have been swapped)
text = diff.date1:text -- 21 March 2015
text = diff.date2:text -- 4 December 1999
</syntaxhighlight>  
A date difference also holds a time difference:
<syntaxhighlight lang="lua">
date1 = Date('8 Mar 2016 0:30:45')
date2 = Date('19 Jan 2014 22:55')
diff = date1 - date2
y, m, d = diff.years, diff.months, diff.days -- 2, 1, 17
H, M, S = diff.hours, diff.minutes, diff.seconds -- 1, 35, 45
</syntaxhighlight>  
A date difference can be added to a date, or subtracted from a date.
<syntaxhighlight lang="lua">
date1 = Date('8 Mar 2016 0:30:45')
date2 = Date('19 Jan 2014 22:55')
diff = date1 - date2
date3 = date2 + diff
date4 = date1 - diff
text = date3:text('ymd hms') -- 2016-03-08 00:30:45
text = date4:text('ymd hms') -- 2014-01-19 22:55:00
equal = (date1 == date3) -- true
equal = (date2 == date4) -- true
</syntaxhighlight>  
The age and duration methods of a date difference accept a code that identifies the components that should be returned. An extra day is included for the duration method because it includes the final day.
| <code>'ymwd'</code> | years, months, weeks, days |  |
| --- | --- | --- |
| <code>'ymd'</code> | years, months, days |  |
| <code>'ym'</code> | years, months |  |
| <code>'y'</code> | years |  |
| <code>'m'</code> | months |  |
| <code>'wd'</code> | weeks, days |  |
| <code>'w'</code> | weeks |  |
| <code>'d'</code> | days | } |
# வடக்கு லக்கீம்பூர்

**வடக்கு லக்கீம்பூர்** (**North Lakhimpur**) இந்தியாவின் அசாம் மாநிலத்தின் லக்கீம்பூர் மாவட்டத்தின் நிர்வாகத் தலைமையிட நகரமும், நகராட்சியும் ஆகும். மாநிலத் தலைநகரம் கவுகாத்திக்கு வடகிழக்கில் 394 கி.மீ. தொலைவில் வடக்கு லக்கீம்பூர் நகரம் உள்ளது.
# வடக்கு லக்கீம்பூர்

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, 14 வார்டுகளும், 13,993 வீடுகளும் கொண்ட நகரத்தின் மொத்த மக்கள்தொகை 59,814 ஆகும். அதில் 30,847 ஆண்கள் மற்றும் 28,967 பெண்கள் உள்ளனர். ஆறு வயதிற்குட்பட்ட குழந்தைகள் 6950 (11.62%) ஆகவுள்ளனர். பாலின விகிதம் 1000 ஆண்களுக்கு, 939 பெண்கள் வீதம் உள்ளனர். சராசரி எழுத்தறிவு 85.67% ஆகவுள்ளது. மக்கள்தொகையில் இந்துக்கள் 68.12%, முஸ்லீம்கள் 30.65%, கிறித்தவர்கள் 0.57% மற்றும் பிறர் 0.66% ஆகவுள்ளனர்.
# வடக்கு லக்கீம்பூர்

## போக்குவரத்து

லக்கீம்பூர் நகரம் அருணாச்சலப் பிரதேசத்தின் நுழைவாயில் என பெருமையாக அழைக்கப்படுகிறது.
# வடக்கு லக்கீம்பூர்

## போக்குவரத்து

### வானூர்தி நிலையம்

வடக்கு லக்கீம்பூர் நகரத்திற்கு 5 கி.மீ. தொலைவில் உள்ள லீலாபாரி வானூர்தி நிலையம, கொல்கத்தா, கவுகாத்தி நகரங்களை இணைக்கிறது.
# வடக்கு லக்கீம்பூர்

## போக்குவரத்து

### தொடருந்து நிலையம்

வடக்கு லக்கீம்பூரின் தொடருந்து நிலையம் நகரி பகுதியில் உள்ள்து. ராங்கியா இரயில்வே கோட்டத்தின், ராங்கியா-மூர்கோன்செலெக் இருப்புப் பாதை வழித்தடத்தில் அமைந்த லக்கீம்பூர் தொடருந்து நிலையம், கவுகாத்தி, பிஸ்வநாத், தின்சுகியா நகரங்களை இணைக்கிறது.
# வடக்கு லக்கீம்பூர்

## போக்குவரத்து

### சாலைகள்

தேசிய நெடுஞ்சாலை எண் 52 வடக்கு லக்கீம்பூர் வழியாகச் செல்கிறத்.
# கரீம்கஞ்சு

**கரீம்கஞ்ச்** (**Karimganj **) இந்தியாவின் அசாம் மாநிலத்தின் கரீம்கஞ்ச் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது வங்காளதேசத்தின் வடகிழக்கு எல்லைப்புறத்தில் அமைந்த இந்திய ஊராகும். இது கடல் மட்டத்திலிருந்து 13 மீட்டர் உயரத்தில் உள்ளது.
# கரீம்கஞ்சு

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, 27 வார்டுகளும், 12,234 வீடுகளும் கொண்ட கரீம்கஞ்ச் நகரத்தின் மொத்த மக்கள்தொகை 56,854 ஆகும். அதில் 28,473 ஆண்கள் மற்றும் 28,381 பெண்கள் உள்ளனர். ஆறு வயதிற்குட்பட்ட குழந்தைகள் 4946 (8.70%) ஆகவுள்ளனர். பாலின விகிதம் 1000 ஆண்களுக்கு, 977 பெண்கள் வீதம் உள்ளனர். சராசரி எழுத்தறிவு 94.58% ஆகவுள்ளது. மக்கள்தொகையில் இந்துக்கள் 86.57%, முஸ்லீம்கள் 12.06%ன்ன் மற்றும் பிறர் 1.36% ஆகவுள்ளனர்.
# கரீம்கஞ்சு

## தொடருந்து நிலையம்

கரீம்கஞ்ச் தொடருந்து ஒரு வழிப்பாதையில், டீசல் இயந்திரத்தால் இயக்கப்படும் தொடருந்துகள் கொண்டது. கரீம்கஞ்ச் தொடருந்து நிலையத்திலிருந்து அகர்தலா, சில்சார், பாதர்பூர், துல்லப்செரா, மைசாசென் போன்ற நகரகளுக்கு பயணியர் வண்டிகள் மட்டுமே இயக்கப்படுகிறது.
# கோல்பாரா

**கோல்பாரா** (**Goalpara**) இந்தியாவின் அசாம் மாநிலத்தில் உள்ள கோல்பாரா மாவட்டத்தின் நிர்வாகத் தலைமையிடமும், நகராட்சியும் ஆகும். இது அசாம் மாநிலத் தலைநகரான கவுகாத்திக்கு மேற்கே 134 கிலோ மீட்டர் தொலைவில் உள்ள்து.
# கோல்பாரா

## புவியியல்

கோல்பாரா நகரம் பிரம்மபுத்திரா ஆற்றின் கரையில் அமைந்துள்ளது.இது கடல்மட்டத்திலிருந்து 114 அடி உயரத்தில் உள்ளது. கோல்பாரா நகரத்தைச் சுற்றிலும் ஹலுகண்டா மலைகள் உள்ளது.
# கோல்பாரா

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, 19 வார்டுகளும், 11,617 வீடுகளும் கொண்ட கோல்பாரா நகரத்தின் மொத்த மக்கள்தொகை 53,430 ஆகும். அதில் 26,970 ஆண்கள் மற்றும் 26,460 பெண்கள் உள்ளனர். ஆறு வயதிற்குட்பட்ட குழந்தைகள் 6125 (11.46%) ஆகவுள்ளனர். பாலின விகிதம் 1000 ஆண்களுக்கு, 981 பெண்கள் வீதம் உள்ளனர். சராசரி எழுத்தறிவு 83.77% ஆகவுள்ளது. மக்கள்தொகையில் இந்துக்கள் 44.99%, முஸ்லீம்கள் 53.65%, கிறித்தவர்கள் 0.83% மற்றும் பிறர் 0.53% ஆகவுள்ளனர். இந்நகரத்தில் வங்காளதேச முஸ்லீம்கள் மக்கள்தொகை பெரும்பான்மையாக உள்ளது.
# கோல்பாரா

## தொடருந்து நிலையம்

கவுகாத்தி-கொல்கத்தா-தில்லி-சென்னை-மும்பை-பெங்களூரு-திருவனந்தபுரம் செல்லும் தொடருந்துகள், கோல்பாரா தொடருந்து நிலையம் வழியாகச் செல்கிறது.
# பார்பேட்டா

**பார்பேட்டா (Barpeta)** இந்தியாவின் அசாம் மாநிலத்தில் உள்ள பார்பேட்டா மாவட்டத்தின் நிர்வாகத் தலைமையிடமும், நகராட்சியும் ஆகும். இது மாநிலத் தலைநகரான கவுகாத்தி நகரத்திற்கு வடமேற்கில் 90 கிலோ மீட்டர் தொலைவில் உள்ளது. இந்நகரம் கடல் மட்டத்திலிருந்து 114 அடி உயரத்தில் அமைந்துள்ளது.
# பார்பேட்டா

## புவியியல்

கடல் மட்டத்திலிருந்து 114 அடி உயரத்தில் உள்ள இந்நகரத்திற்கு அருகில் மானசு தேசியப் பூங்கா மற்றும் பிரம்மபுத்திரா ஆற்றின் மூன்று கிளை ஆறுகள் பாய்கிறது.
# பார்பேட்டா

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, 22 பகுதிகளும், 9,230 வீடுகளும் கொண்ட நகரத்தின் மொத்த மக்கள்தொகை 42,649 பேராகும். அதில் 21,241 ஆண்களும் மற்றும் 21,408 பெண்களும் உள்ளனர். ஆறு வயதிற்குட்பட்ட குழந்தைகள் 3673 (8.61%) ஆக உள்ளனர். பாலின விகிதம் 1000 ஆண்களுக்கு, 958 பெண்கள் வீதம் உள்ளனர். சராசரி எழுத்தறிவு 90.77% ஆகவுள்ளது. மக்கள்தொகையில் இந்துக்கள் 90.64%, முஸ்லீம்கள் 9.25% மற்றும் பிறர் 0.11% ஆகவுள்ளனர்.
# பார்பேட்டா

## தொடருந்துகள்

பார்பேட்டா தொடருந்து நிலையம், கவுகாத்தி, கொல்கத்தா, அகர்தலா, சென்னை, பெங்களூரு, ஐதராபாத் தில்லி, மும்பை, திருவனந்தபுரம், அகமதாபாத், ஜெய்ப்பூர் ஆகிய நகரங்களை இணைக்கிறது.
# து. மூர்த்தி

**து. மூர்த்தி** (மறைவு : 24. அக்டோபர் 2016 ) என்பவர் தமிழ்நாட்டைச் சேர்ந்த கல்லூரிப் பேராராசிரியர், பெரியாரியலாளர், மாரக்சியலாளர், அம்பேத்கரியலாளர், பேச்சாளர், எழுத்தாளர் ஆவார். இவர் தமிழ், மலையாளம், ஆங்கிலம், இந்தி ஆகிய மொழிகளை நன்கு கற்றவர். இவர் இளந்தமிழன், கவிதாமண்டலம், சிந்தனையாளன், தினப்புரட்சி, தமிழர் கண்ணோட்டம் போன்ற இதழ்களில் எழுதிவந்துள்ளார்.
# து. மூர்த்தி

## பிறப்பும், கல்வியும்

மூர்த்தி தமிழ்நாட்டின், வேலூரில் துரைசாமி, அம்புஜம் இணையருக்கு மகானாக பிறந்தார். தனது பள்ளிப்படிப்பை வேலூரில் பயின்றார். புதுமுக வகுப்பை வேலூர் ஊரிசு கல்லூரியில் முடித்தார். பின்னர் சென்னை மாநிலக் கல்லூரியி்ல் (1968-1973) தமிழிலக்கியத்தில் இளங்கலை, முதுகலைப் படிப்புகளை முடித்தார். *தமிழ் மலையாளப் பொருச்சோற்கள் ஓர் ஆய்வு* என்ற தலைப்பில் ஆய்வு செய்து முனைவர் பட்டத்தைப் பெற்றார்.
# து. மூர்த்தி

## தொழில்

செந்தமிழ் சொற்பிறப்பியல் அகரமுதலித் திட்ட இயக்ககத்தில் தேவநேயப் பாவாணரிடம் சிலகாலம் பணியாற்றினார். பின்னர் க்ரியா பதிப்பித்த *தற்கால தமிழகராதி* உருவாக்கத்தில் சிலகாலம் பணியாற்றினார். தஞ்சைத் தமிழ்ப் பல்கலைக்கழகத்தில் விரிவுரையாளராக பணியாற்றி இவர் தொழிலாளர்களுக்காக நடத்திய போராட்டத்தால் பணி இழந்தார். இதன்பின்னர் 1989 அக்டோபரில் அலிகார் முசுலிம் பல்கலைக்கழகத்தில் விரிவுரையாளராக இணைந்து, பேராசிரியராக ஆகி, நவீன இந்திய மொழிகள் துறைத்தலைவராக உயர்ந்து பணியாற்றினார்.
# து. மூர்த்தி

## பொது வாழ்க்கை

மூர்த்தி தன் மாணவர் பருவத்தில் திராவிட இயக்கத்தில் ஈடுபாடு கொண்டவராக இருந்தவர். பின்னர் மார்கசிய இலெனினிய இயக்கத்தில் ஈடுபாடு கொண்டவராக இருந்தார். பொதுவுடமைச் சிந்தனைக்கு மக்களை ஈர்க்க தன் பேச்சாற்றலாலும், எழுத்தாற்றலாலும் பாடுபட்டார். மண்டலக் குழு அறிக்கையை நடைமுறைப்படுத்த வே. ஆனைமுத்து வட இந்தியப் பயணங்களை மேற்கொண்டபோது அவருக்கு உறுதுணையாக இருந்தார். வே. ஆனைமுத்து தலைமையில் மேற்கு உத்தரப் பிரதேசத்தில் 2000 ஆண்டு 31 மாவட்டங்களில் இட ஒதுக்கீட்டு பரப்புரையில் ஈடுபட்டபோது பொதுக்கூட்டங்களில் மூர்த்தி இந்தியில் உரையாற்றி பரப்புரையில் ஈடுபட்டார். இவர் புற்றுநோயால் பாதிக்கபட்டு 24-10-2016 இல் அலிகாரில் மறைந்தார். பிறகு இவரது உடல் வேலூர் சி. எம். சி மருத்துவக் கல்லூரி மாணவர் ஆய்வுக்காக கொடையாக தரப்பட்டது.
# அமெரிக்க திரைப்பட நிறுவனத்தின் 10 முதல் 10

***ஏ. எஃப். ஐ.யின் 10 முதல் 10*** என்கிற பட்டியல் 10 தலைசிறந்த அமெரிக்க ஐக்கிய நாட்டு திரைப்படங்களை 10 பாரம்பரிய திரைப்பட வகைகளுக்குள் பட்டியலிடுகிறது. அமெரிக்க திரைப்பட நிறுவனம் (ஏ. எஃப். ஐ.) வெளியிட்ட இந்த பட்டியல்கள் ஜூன் 17, 2008 ஆம் ஆண்டு சிபிஎஸ் தொலைக்காட்சியில் சிறப்பு தொலைக்காட்சி ஒளிபரப்பாக ஒளிபரப்பப்பட்டன. இந்த சிறப்பில் பல்வேறு நடிகர்கள் மற்றும் இயக்குனர்கள் குறிப்பாக கிளின்ட் ஈஸ்ட்வுட், குவெண்டின் டேரண்டினோ, கிர்க் டக்ளஸ், ஹாரிசன் போர்ட், மார்ட்டின் ஸ்கோர்செசி, ஸ்டீவன் ஸ்பில்பேர்க், ஜோர்ச் லூகாஸ், ரோமன் போலான்ஸ்கி, மற்றும் ஜேன் ஃபோண்டா ஆகியோர் படங்களைப் பற்றிய தங்களது வியப்பு மற்றும் பாராட்டுகளையும், பட்டியலில் குறிப்பிடப்பட்ட படங்களுக்கு தங்கள் பங்களிப்பையும் பற்றி விவாதித்தனர்.  
பட்டியலுக்கு பரிந்துரைக்கப்பட்ட மொத்தம் 500 திரைப்படங்களின் முழு பட்டியலானது அமெரிக்க திரைப்பட நிறுவனத்தின் இணையதளத்தில் கிடைக்கிறது.  
அமெரிக்க திரைப்பட நிறுவனத்தின் சிறப்பு பட்டியல்களில் இன்றைய தினம் வரை கடைசியாக வெளி வந்த பட்டியல் இதுதான்.
# அமெரிக்க திரைப்பட நிறுவனத்தின் 10 முதல் 10

## இயங்குபடம்

ஏ. எஃப். ஐ.யின் விளக்கப்படி இயங்குபடம் வகை திரைப்படங்கள் என்பவற்றின் படங்களானவை முதன்மையாக கணினி அல்லது கையால் உருவாக்கப்பட்டிருக்க வேண்டும் மற்றும் திரைப்படங்களின் கதாபாத்திரங்களுக்கு நடிகர்கள் குரல் கொடுத்திருக்க வேண்டும்.
| # | திரைப்படம் | ஆண்டு |  |
| --- | --- | --- | --- |
| 1 | *ஸ்னோ வைட் அண்ட் த செவன் டுவார்ப்ஸ்* | 1937 |  |
| 2 | *பினோச்சியோ* | 1940 |  |
| 3 | *பேம்பி* | 1942 |  |
| 4 | *த லயன் கிங்* | 1994 |  |
| 5 | *ஃபேன்டசியா* | 1940 |  |
| 6 | *டாய் ஸ்டோரி* | 1995 |  |
| 7 | *பியூட்டி அன்ட் த பீஸ்ட்* | 1991 |  |
| 8 | *செரெக்* | 2001 |  |
| 9 | *சின்டெரெல்லா* | 1950 |  |
| 10 | *ஃபைன்டிங் நீமோ* | 2003 | } |
# அமெரிக்க திரைப்பட நிறுவனத்தின் 10 முதல் 10

## நீதியறை நாடகம்

ஏ. எஃப். ஐ.யின் வரையறையின் படி நீதியறை நாடக திரைப்படங்கள் என்பவை ஒரு திரைப்படத்தின் கதைச் சுருக்கத்தில் நீதி துறையானது முக்கிய பங்கை வகிப்பதை குறிக்கும்.
| # | திரைப்படம் | ஆண்டு |  |
| --- | --- | --- | --- |
| 1 | *டு கில் எ மாக்கிங் பேர்ட்* | 1962 |  |
| 2 | *12 ஆங்ரி மென்* | 1957 |  |
| 3 | *கிரேமர் வெர்சஸ் கிரேமர்* | 1979 |  |
| 4 | *த வெர்டிக்ட்* | 1982 |  |
| 5 | *எ ஃபியூ குட் மென்* | 1992 |  |
| 6 | *விட்னஸ் பார் த ப்ராசிகியூசன் * | 1957 |  |
| 7 | *அனாட்டமி ஆஃப் எ மர்டர்* | 1959 |  |
| 8 | *இன் கோல்ட் பிளட்* | 1967 |  |
| 9 | *எ க்ரை இன் த டார்க் (எவில் ஏஞ்சல்ஸ்)* | 1988 |  |
| 10 | *ஜட்ஜ்மெண்ட் அட் நியூரம்பர்க்* | 1961 | } |
# அமெரிக்க திரைப்பட நிறுவனத்தின் 10 முதல் 10

## காவியம்

ஏ. எஃப். ஐ.யின் வரையறைப்படி காவியம் என்பது கடந்தகாலத்தை திரைப்பட பாணியிலான கதை மூலம் கூறுவது ஆகும்.
| # | திரைப்படம் | ஆண்டு |  |
| --- | --- | --- | --- |
| 1 | *லாரன்ஸ் ஆஃப் அரேபியா* | 1962 |  |
| 2 | *பென்-ஹர்* | 1959 |  |
| 3 | *சின்ட்லர்ஸ் லிஸ்ட்* | 1993 |  |
| 4 | *கான் வித் த வின்ட்* | 1939 |  |
| 5 | *ஸ்பார்ட்டகஸ்* | 1960 |  |
| 6 | *டைட்டானிக்* | 1997 |  |
| 7 | *ஆல் கொயெட் ஆன் த வெஸ்டர்ன் ஃப்ரன்ட்* | 1930 |  |
| 8 | *சேவிங் பிரைவேட் ரையன்* | 1998 |  |
| 9 | *ரெட்ஸ்* | 1981 |  |
| 10 | *த டென் கமண்ட்மெண்ட்ஸ்* | 1956 | } |
# அமெரிக்க திரைப்பட நிறுவனத்தின் 10 முதல் 10

## கற்பனை

ஏ. எஃப். ஐ.யின் வரையறைப்படி கற்பனை வகை என்பது கதாபாத்திரங்கள் கற்பனை சூழ்நிலைகளில் நடிப்பது அல்லது புவியின் இயல்பான விதிகளை மீறிய சூழ்நிலைகளில் நடிக்கும் திரைப்படங்களை குறிக்கும்.
| # | திரைப்படம் | ஆண்டு |  |
| --- | --- | --- | --- |
| 1 | *த விசார்ட் ஆஃப் ஆஸ்* | 1939 |  |
| 2 | *த லார்ட் ஆஃப் த ரிங்ஸ்: த ஃபெல்லோசிப் ஆஃப் த ரிங்* | 2001 |  |
| 3 | *இட்ஸ் எ ஒன்டர்புல் லைப்* | 1946 |  |
| 4 | *கிங் காங்* | 1933 |  |
| 5 | *மிராக்கில் ஆன் 34த் ஸ்ட்ரீட்* | 1947 |  |
| 6 | *ஃபீல்ட் ஆஃப் ட்ரீம்ஸ்* | 1989 |  |
| 7 | *ஹார்வே* | 1950 |  |
| 8 | *கிரவுண்ட்ஹாக் டே* | 1993 |  |
| 9 | *த தீஃப் ஆஃப் பாக்தாத்* | 1924 |  |
| 10 | *பிக்* | 1988 | } |
# அமெரிக்க திரைப்பட நிறுவனத்தின் 10 முதல் 10

## தாதா

ஏ. எஃப். ஐ.யின் வரையறைப்படி தாதாக்கள் பற்றிய திரைப்படங்கள் என்ற வகையானது அமைப்பு ரீதியான குற்றங்கள் அல்லது வித்தியாசமான குற்றவாளிகளை நவீன சூழ்நிலையில் காட்டுவது போன்றவற்றை மையமாக கொண்டது ஆகும்.
| # | திரைப்படம் | ஆண்டு |  |
| --- | --- | --- | --- |
| 1 | *த காட்பாதர்* | 1972 |  |
| 2 | *குட்ஃபெல்லாஸ்* | 1990 |  |
| 3 | *த காட்பாதர் பாகம் 2* | 1974 |  |
| 4 | *வைட் ஹீட்* | 1949 |  |
| 5 | *போனி அன்ட் க்லைட்* | 1967 |  |
| 6 | *ஸ்கேர்ஃபேஸ்* | 1932 |  |
| 7 | *பல்ப் ஃபிக்சன்* | 1994 |  |
| 8 | *த பப்ளிக் எனிமி* | 1931 |  |
| 9 | *லிட்டில் சீசர்* | 1931 |  |
| 10 | *ஸ்கேர்ஃபேஸ்* | 1983 | } |
# அமெரிக்க திரைப்பட நிறுவனத்தின் 10 முதல் 10

## மர்மம்

ஏ. எஃப். ஐ.யின் வரையறைப்படி மர்மம் என்ற வகையானது ஒரு குற்றத்தின் தீர்வை சுற்றி நிகழும் கதைக்களத்தை கொண்டிருக்கும் திரைப்படங்கள் ஆகும்.
| # | திரைப்படம் | ஆண்டு |  |
| --- | --- | --- | --- |
| 1 | *வெர்டிகோ* | 1958 |  |
| 2 | *சைனாடவுன்* | 1974 |  |
| 3 | *ரியர் விண்டோ* | 1954 |  |
| 4 | *லவுரா* | 1944 |  |
| 5 | *த தேர்ட் மேன்* | 1949 |  |
| 6 | *த மால்டீஸ் ஃபால்கன்* | 1941 |  |
| 7 | *நார்த் பை நார்த்வெஸ்ட்* | 1959 |  |
| 8 | *ப்ளூ வெல்வெட்* | 1986 |  |
| 9 | *டயல் எம் பார் மர்டர்* | 1954 |  |
| 10 | *தி யூசுவல் சஸ்பெக்ட்ஸ்* | 1995 | } |
# அமெரிக்க திரைப்பட நிறுவனத்தின் 10 முதல் 10

## காதல் நகைச்சுவை

ஏ. எஃப். ஐ.யின் வரையறைப்படி காதல் நகைச்சுவை என்ற வகையானது காதலின் வளர்ச்சி நகைச்சுவையான சூழ்நிலைக்கு இட்டுச்செல்லும் படங்களை குறிப்பதாகும்.
| # | திரைப்படம் | ஆண்டு |  |
| --- | --- | --- | --- |
| 1 | *சிட்டி லைட்சு* | 1931 |  |
| 2 | *அன்னீ ஹால்* | 1977 |  |
| 3 | *இட் ஹாப்பன்ட் ஒன் நைட்* | 1934 |  |
| 4 | *ரோமன் ஹாலிடே* | 1953 |  |
| 5 | *த பிலடெல்பியா ஸ்டோரி* | 1940 |  |
| 6 | *வென் ஹேரி மெட் சாலி...* | 1989 |  |
| 7 | *ஆடம்ஸ் ரிப்* | 1949 |  |
| 8 | *மூன்ஸ்ட்ரக்* | 1987 |  |
| 9 | *ஹரால்ட் அன்ட் மௌட்* | 1971 |  |
| 10 | *ஸ்லீப்லெஸ் இன் சியாட்டில்* | 1993 | } |
# அமெரிக்க திரைப்பட நிறுவனத்தின் 10 முதல் 10

## அறிபுனை

ஏ. எஃப். ஐ.யின் வரையறைப்படி அறிபுனை என்ற வகையானது அறிவியல் முன்னேற்றத்துடன் கற்பனை ஊகங்களையும் இணைத்து எடுக்கப்படும் திரைப்படங்கள் ஆகும்.
| # | திரைப்படம் | ஆண்டு |  |
| --- | --- | --- | --- |
| 1 | *2001: ஏ ஸ்பேஸ் ஒடிசி* | 1968 |  |
| 2 | *ஸ்டார் வார்ஸ்* | 1977 |  |
| 3 | *ஈ.டி. தி எக்ஸ்ட்ரா டெரஸ்ட்ரியல்* | 1982 |  |
| 4 | *எ க்ளாக்வொர்க் ஆரஞ்ச்* | 1971 |  |
| 5 | *த டே தி எர்த் ஸ்டூட் ஸ்டில்* | 1951 |  |
| 6 | *பிளேட் ரன்னர்* | 1982 |  |
| 7 | *ஏலியன்* | 1979 |  |
| 8 | *டெர்மினேட்டர் 2:த ஜட்ச்மண்ட் டே* | 1991 |  |
| 9 | *இன்வேசன் ஆஃப் த பாடி ஸ்னாட்செர்ஸ்* | 1956 |  |
| 10 | *பேக் டு த ஃபியூச்சர்* | 1985 | } |
# அமெரிக்க திரைப்பட நிறுவனத்தின் 10 முதல் 10

## விளையாட்டு

ஏ. எஃப். ஐ.யின் வரையறைப்படி விளையாட்டு என்ற வகை திரைப்படங்களானவை கதாநாயகர்கள் விளையாட்டு வீரர்களாக நடிக்கும் திரைப்படங்கள் ஆகும்.
| # | திரைப்படம் | ஆண்டு |
| --- | --- | --- |
| 1 | *ரேஜிங் புல்* | 1980 |
| 2 | *ராக்கி* | 1976 |
| 3 | *த ப்ரைட் ஆஃப் த யாங்கீஸ்* | 1942 |
| 4 | *ஹூசியர்ஸ்* | 1986 |
| 5 | *புல் துர்ஹம்* | 1988 |
| 6 | *த ஹஸ்லர்* | 1961 |
| 7 | *கேடிசாக்* | 1980 |
| 8 | *பிரேக்கிங் அவே* | 1979 |
| 9 | *நேஷனல் வெல்வெட்* | 1944 |
| 10 | *ஜெர்ரி மக்யூரே* | 1996 |
# அமெரிக்க திரைப்பட நிறுவனத்தின் 10 முதல் 10

## மேற்கு

ஏ. எஃப். ஐ.யின் வரையறைப்படி மேற்கத்திய வகை திரைப்படங்களானவை அமெரிக்க மேற்குப் பகுதியில் கதைக்களம் நகரும் வகையில் புத்துணர்ச்சி, போராட்டம் மற்றும் புதிய எல்லைகளின் மறைவு ஆகியவற்றை உள்ளடக்கியதாக இருக்க வேண்டும்.
| # | திரைப்படம் | ஆண்டு |  |
| --- | --- | --- | --- |
| 1 | *த சர்ச்சர்ஸ்* | 1956 |  |
| 2 | *ஹை நூன்* | 1952 |  |
| 3 | *ஷேன்* | 1953 |  |
| 4 | *அன்ஃபர்கிவ்வன்* | 1992 |  |
| 5 | *ரெட் ரிவர்* | 1948 |  |
| 6 | *த வைல்ட் பஞ்ச்* | 1969 |  |
| 7 | *புட்ச் கேஸிடி அன்ட் த சன்டான்ஸ் கிட்* | 1969 |  |
| 8 | *மெக்கபே & மிசஸ் மில்லர்* | 1971 |  |
| 9 | *ஸ்டேஜ்கோச்* | 1939 |  |
| 10 | *கேட் பலோவு* | 1965 | } |
# போங்கைகாவொன்

**போங்கைகாவொன்** (**Bongaigaon**) இந்தியாவின் அசாம் மாநிலத்தின் மேற்கில் அமைந்த போங்கைகாவொன் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது மாநிலத் தலைநகரம் கவுகாத்திக்கு மேற்கே 122 கிலோ மீட்டர் தொலைவில் உள்ளது அசாமின் பெரிய தொழில் மற்றும் வணிக மையமான போங்கைகாவொன் நகரத்தின் பகுதிகள் போங்கைகாவொன் மாவட்டம் மற்றும் சிராங் மாவட்டத்தில் அமைந்துள்ளது.
இது மாநிலத் தலைநகரம் கவுகாத்திக்கு மேற்கே 122 கிலோ மீட்டர் தொலைவில் உள்ளது.
# போங்கைகாவொன்

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, 25 வார்டுகளும், 15,219 வீடுகளும் கொண்ட போங்கைகாவொன் நகரத்தின் மொத்த மக்கள்தொகை 67,322 ஆகும். அதில் 32,921 ஆண்கள் மற்றும் 32,921 பெண்கள் உள்ளனர். ஆறு வயதிற்குட்பட்ட குழந்தைகள் 6594 (9.79%) ஆகவுள்ளனர். பாலின விகிதம் 1000 ஆண்களுக்கு, 957 பெண்கள் வீதம் உள்ளனர். சராசரி எழுத்தறிவு 88.18% ஆகவுள்ளது. மக்கள்தொகையில் இந்துக்கள் 90.73%, முஸ்லீம்கள் 6.52, கிறித்தவர்கள் 0.83%, சமணர்கள் 1.19%, சீக்கியர்கள் 0.40% மற்றும் பிறர் 0.34 ஆகவுள்ளனர்.
# போங்கைகாவொன்

## தொடருந்து நிலையம்

புது போங்கைகாவொன் தொடருந்து நிலையத்திலிருந்து கவுகாத்தி, அலிப்பூர்துவார், லாம்டிங், ரங்கியா மற்றும் சிலிகுரி நகரங்கள் இருப்புப் பாதை மூலம் இணைக்கப்பட்டுள்ளது.
# இராஜாதித்தர்

**இராஜாதித்தியர்** (**Rajaditya Chola** 10ஆம் நூற்றாண்டின் நடுப்பகுதி) என்பவர் முதலாம் பராந்தகச் சோழரின் (ஆட்சிக் காலம் 907–955) மற்றும் சேர இளவரசி கோ கிழான் அடிகள் ஆகியோரின் மகனாவார். இவர் தக்கோலப் போருக்கு (948–949) தலைமை தாங்கியதற்காக அறியப்படுகிறார்.  
போரில் இறந்த இளவரசர் ராஜாதித்யனின் மரணம் குறித்து வழக்கத்திற்கு மாறாக சோழர்களால் நினைவுகூரப்பட்டது. இந்த நிகழ்வு குறித்த பதிவானது முதலாம் இராசராசனின் பெரிய லேடன் செப்பேடு (கி.பி. 1006) மற்றும் இராசேந்திர சோழனின் திருவாலங்காடு செப்பேடு (கி.பி. 1018) ஆகியவற்றில் காணப்படுகிறது.
# இராஜாதித்தர்

## ஆரம்ப கால வாழ்க்கை

இராஜாதித்தியன், சேர பெருமாள் இளவரசி கோ கிழான் அடிகள் மற்றும் முதலாம் பராந்தக சோழன் (கி.பி. 907-955) ஆகியோரின் மகன் ஆவார். முதலாம் பராந்தகன், கோ கிழான் அடிகள் மற்றும் கிழான் அடிகள் ரவி நீலி (அவரது இரண்டு மகன்களான இராஜாதித்யன் மற்றும் அரிஞ்சய சோழரின் தாய்கள்) ஆகிய இரு சேர இளவரசிகளை மணந்ததாக அறியப்படுகிறது.  
இராஷ்டிரகூடர் மற்றும் அவர்களது கூட்டாளிகளுடனுடனான பெரும்போரை திருமுனைப்பட்டி நாட்டில் முதலாம் பராந்தக சோழன் எதிர்நோக்கி இருந்ததாகத் தெரிகிறது. 930களில், அல்லது கிபி 923 ஆம் ஆண்டிலேயே, இளவரசர் இராஜாதித்தன் யானைகள் மற்றும் குதிரைகள் உட்பட கணிசமான படைகளுடன், தன் முழு குடும்பத்துடன், திருமுனைப்பட்டி நாட்டிலுள்ள இராஜாதித்தியபுரத்திற்கு (திருநாவலூர்/திருமாநல்லூர்) புதிய சோழ அரசின் வடக்கு எல்லைகளைப் பாதுகாத்தக்க அனுப்பபட்டார்). நடுப்பகுதியில் அவரது தாயார் (சேர இளவரசி கோ கிழான் அடிகள்) மற்றும் அவரது ஒன்றுவிட்ட சகோதரர் அரிஞ்சய சோழன் ஆகியோர் இராஜாதித்தியபுரம் சென்று சேர்ந்தனர். சோழ இளவரசர் அங்கேயே இறந்தார். சோழர்களின் படை பின்னர் தோற்கடிக்கப்பட்டு, குழப்பத்தில் பின்வாங்கியது.  
மத்திய தொழில்துறை பாதுகாப்புப் படை (CISF) தனது 56வது நிறுவன தினத்தை 07 மார்ச் 2025 அன்று தமிழ்நாட்டின் தக்கோலத்தில் கொண்டாடியது , அங்கு உள்துறை அமைச்சர் அமித்சா, பயிற்சி மைய வளாகத்திற்கு "ராஜா ஆதித்ய சோழன் பயிற்சி மையம்" எனும் பெயரை அதிகாரப்பூர்வமாக அறிவித்தார்.
# இராஜாதித்தர்

## மேலும் பார்க்க

- வீராணம் ஏரி
# மனிதனில் இணையவழி மென்டலியன் மரபுரிமை

**மனிதனில் இணையவழி மென்டலியன் மரபுரிமை** (*Online Mendelian Inheritance in Man*, **OMIM**) என்பது மனித மரபணுக்கள், மரபணுப் பிறழ்ச்சிகள், மற்றும் தோற்றவமைப்புக் கூறுகள் ஆகியன இணையவழியே தொடர்ச்சியாகப் புதுப்பிக்கப்படும் பட்டியல் ஆகும். இது மரபணு-தோற்றவமைப்புக் கூறுகளின் உறவில் ஒரு குறிப்பிட்ட கவனத்தைச் செலுத்துகிறது. 2019 சூன் 28 நிலவரப்படி, OMIM இணைய தளத்தில் உள்ள 25,000 இற்கும் அதிகமான உள்ளீடுகளில், கிட்டத்தட்ட 9,000 வரையானவை தோற்றவமைப்புகளைக் குறிக்கின்றன. ஏனையவை மரபணுக்களைக் குறிக்கின்றன. இவற்றில் பல அறியப்பட்ட தோற்றவமைப்புகளுடன் தொடர்புடையவை ஆகும்.
# மனிதனில் இணையவழி மென்டலியன் மரபுரிமை

## பதிப்புகளும் வரலாறும்

OMIM என்பது முனைவர் விக்டர் ஏ. மெக்குசிக் என்பவரின் "மனிதனின் மென்டலியன் மரபுரிமை" (எம்ஐஎம்) என்பதன் இணையவழித் தொடர்ச்சியாகும், இது 1966-1998 காலப்பகுதியில் 12 பதிப்புகளில் வெளியிடப்பட்டது. இதன் முதல் பதிப்பில் உள்ள 1,486 உள்ளீடுகளில் கிட்டத்தட்ட அனைத்துத் தோற்றவமைப்புகளும் விவாதிக்கப்பட்டன.
# மனிதனில் இணையவழி மென்டலியன் மரபுரிமை

## பயன்பாடு

MIM/OMIM இன் உள்ளடக்கம் வெளியிடப்பட்ட சக மதிப்பாய்வு செய்யப்பட்ட உயிரிமருத்துவ இலக்கியங்களின் தேர்வு மற்றும் மதிப்பாய்வின் அடிப்படையில் அமைந்துள்ளது. ஜான்ஸ் ஹாப்கின்ஸ் பல்கலைக்கழகத்தின் மெக்குசிக்-நேத்தன்சு நாதன்ஸ் மரபு மருத்துவத்துக்கான கல்வி நிலையத்தின் வழிகாட்டுதலின் கீழ் அறிவியல் எழுத்தாளர்கள் மற்றும் ஆய்வாளர் குழு இதன் உள்ளடக்கத்தை புதுப்பிக்கிறது. OMIM பொதுமக்களுக்கு இலவசமாகக் கிடைத்தாலும், இது குறிப்பாக மரபணு கோளாறுகள் பற்றி அறிய விரும்பும் மருத்துவர்கள் மற்றும் பிற உடல்நலப் பாதுகாப்பு அறிஞர்கள், மரபியல் ஆய்வாளர்கள் மற்றும் அறிவியல் மற்றும் மருத்துத்துறை மாணவர்களால் பயன்படுத்த வடிவமைக்கப்பட்டுள்ளது. அத்துடன் மரபியல் நோய்களுக்கான ஒருங்கிணைந்த குறியீட்டை மருத்துவ இலக்கியங்களில் வழங்க இத்தரவுத்தளத்தின் எண்ணும் முறை பரவலாகப் பயன்படுத்தப்படுகிறது.
# கோலாப் அணைக்கட்டு

**கோலாப் அணை** (Kolab Dam) என்பது இந்தியாவின் ஒடிசாவின் கோராபுட் மாவட்டத்தில் உள்ள ஜெய்பூர் நகரத்திற்கு அருகில் அமைந்துள்ள ஒரு ஈர்ப்பு அணை ஆகும். கோதாவரி ஆற்றின் கிளை நதியான கோலாப் நதியின் நீரை இந்த அணை தேக்கி வைக்கிறது.
# கோலாப் அணைக்கட்டு

## பண்புகள்

இந்த கம்பீரமான நீர்த்தேக்கமானது, கோதாவரி ஆற்றின் துணை நதியான கோலாப் நதியில் கடல் மட்டத்திலிருந்து மேலே சுமார் 914.4 மீ (3,000 அடி) உயரத்தில் அமைந்திருக்கிறது. இந்த நீர்த்தேக்கமானது நீர்மின்சக்தி உற்பத்தித் திறனையும் கொண்டுள்ளது. கோலாப் அணையானது 646 மீ (2,119 அடி) நீளமும் மற்றும் 55மீ (180 அடி) உயரமும் கொண்டுள்ளது.
# கோலாப் அணைக்கட்டு

## வரலாறு

பிரித்தானிய ஆட்சியின் போது, மதராஸ் மாகாணத்தின் ஒரு பகுதியாக கோராபுட் மாவட்டம் இருந்த போது கோலாப் அணைக்கட்டிற்கான முதல் யோசனை உதித்தது. இந்திய விடுதலைக்குப் பிறகு, 1961 ஆம் ஆண்டில் ஒடிசா மாநில அரசாங்கத்தால் ஒரு ஆய்வு மேற்கொள்ளப்பட்டது. இறுதியாக, 1976 ஆம் ஆண்டில் ஒடிசா மாநில அரசாங்கத்தின் பல முன்மொழிவுகளுக்குப் பிறகு ஒன்றிய திட்ட ஆணையத்தால் ஒப்புதல் அளிக்கப்பட்டது. இத்திட்டமானது 1993ஆம் ஆண்டில் நிறைவடைந்தது.
# கோலாப் அணைக்கட்டு

## மேல் கோலாப் நீர்மின்சக்தித் திட்டம்

இந்த திட்டம் கோதாவரி நதியின் துணை நதியான கோலாப் நதியின் நீர் திறனைப் பயன்படுத்துகிறது. இந்த திட்டத்திற்கு 832.2 மில்லியன் யூனிட் உற்பத்தியுடன் 95 மெகாவாட் மின்சாரம் உற்பத்தி செய்யும் திறனைப் பெற்றுள்ளது. மேலும், ஜெய்பூர் துணை நிலையத்தில் பல்நிலைய மின் தொடர் இணைப்பு பங்கீட்டிற்கு மின்சாரம் விநியோகிக்கப்படுகிறது.
# கோலாப் அணைக்கட்டு

## சுற்றுலா

கோலாப் அணை ஒடிசாவின் மிக அழகான இயற்கை இயற்கை ஈர்ப்பாக அடையாளம் காணப்பட்டுள்ளது. அணைக்கு அருகில் கட்டப்பட்ட கோலாப் பூங்கா என்ற தாவரவியல் பூங்காவில் சுமார் 200 வகையான பூச்செடிகள் உள்ளன. கடல் மட்டத்திலிருந்து சுமார் 914.4 மீ (3,000 அடி) உயரத்தில் அமைந்துள்ள கோலாப் மின் உற்பத்தி நிலையம் இந்த இடத்தை இன்னும் அழகாக ஆக்குகிறது. ஒவ்வொரு ஆண்டும் வார இறுதி சுற்றுலா மற்றும் படகு சவாரி செய்ய ஆயிரக்கணக்கான சுற்றுலா பயணிகள் இந்த இடத்திற்கு ஈர்க்கப்படுகிறார்கள்.
# அமோனியம் சோடியம் பாசுபேட்டு

**அமோனியம் சோடியம் பாசுபேட்டு** *(Microcosmic salt)* என்பது Na(NH<sub>4</sub>)HPO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மைக்ரோகாசுமிக் உப்பு என்ற பெயராலும் அழைக்கப்படும் இச்சேர்மம் சிறுநீரில் கிடைக்கிறது. சிறுநீர் படிகங்களுடன் ஆல்ககாலைச் சேர்த்து யூரியாவைப் பிரித்தெடுத்த பின்னர் எஞ்சியிருக்கும் கசடில் அமோனியம் சோடியம் பாசுபேட்டு எஞ்சியிருக்கிறது. சிடெர்கோரைட்டு என்ற கனிம வடிவில் இம்மைக்ரோகாசுமிக் உப்பு காணப்படுகிறது.  
என்னிக் பிராண்ட் என்பவர் சிறுநீரில் இருந்து தங்கத்தை எடுக்க முயன்றபோது இந்த உப்பிலிருந்து தூய்மையான பாசுபரசின் முதல் பிரித்தெடுத்தல் நிகழ்ந்தது.  
ஆய்வகத்தில் மேற்கொள்ளப்படும் மைக்ரோகாசுமிக் உப்பு மணி சோதனையில் மைக்ரோ காசுமிக் உப்பு ஓர் அத்தியாவசிய மூலப்பொருளாகப் பயன்படுத்தப்படுகிறது. இச்சோதனையில் உலோக இயங்குறுப்புகள் அடையாளம் காணப்படுகின்றன. வெப்பம் அல்லது குளிர்ச்சியான நிபந்தனைகளில் ஆக்சிசனேற்ற அல்லது ஒடுக்க சுவாலைகளில் அவை உருவாக்கும் நிறங்களை அடிப்படையாகக் கொண்டு இச்சோதனை மேற்கொள்ளப்படுகிறது.  
மைக்ரோகாசுமிக் உப்புகள் நான்கு நீரேற்றுகளை உருவாக்குகின்றன.
# பினோச்சியோ (1940 திரைப்படம்)

**பினோச்சியோ** (*Pinocchio*) என்பது 1940 ஆம் ஆண்டு வால்ட் டிஸ்னி தயாரிப்பு நிறுவனத்தால் தயாரிக்கப்பட்டு ஆர் கே ஒ ரேடியோ பிக்சர்சால் வெளியிடப்பட்ட ஒரு இயங்குபட இசை கற்பனை திரைப்படமாகும். இது கார்லோ கோலோடி எழுதிய இத்தாலிய குழந்தைகள் புதினமான தி அட்வென்சர்ஸ் ஆப் பினோச்சியோவை அடிப்படையாகக் கொண்டதாகும். டிஸ்னி நிறுவனம் தயாரித்த இரண்டாவது இயங்குபட திரைப்படம் இதுவாகும். தங்களது முதல் படமான ஸ்நோ வைட் அண்ட் த செவன் ட்வார்ப்ஸின் வெற்றிக்குப் பிறகு இதனை டிஸ்னி நிறுவனம் தயாரித்தது.
# செரெக்

**செரெக்** (*Shrek*) என்பது 2001 ஆம் ஆண்டு வெளிவந்த கணினி மூலம் தயாரிக்கப்பட்ட அமெரிக்க நகைச்சுவைை இயங்குபடம் ஆகும். இது 1990 ஆம் ஆண்டு வில்லியம் ஸ்டெயிக் எழுதிய கற்பனை தேவதை கதை படப் புத்தகமான செரெக்கை அடிப்படையாகக் கொண்டு எடுக்கப்பட்டதாகும். இந்த திரைப்படத்தை அறிமுக இயக்குனர்களான ஆன்ட்ரூ ஆடம்சன் மற்றும் விக்கி ஜென்சன் ஆகியோர் இயக்கினர். இந்த திரைப்படத்தில் மைக் மையர்ஸ், எடி மர்பி, கேமரூன் டயஸ் மற்றும் ஜான் லித்கோ ஆகியோர் முதன்மைை கதாபாத்திரங்களுக்கு குரல் கொடுத்திருந்தனர். இந்தக்கதையில் செரெக் (மையர்ஸ்) என்று அழைக்கப்பட்ட ஒரு ஓகர் தனது சதுப்பு நிலமானது மன்னனாக ஆசைப்படும் ஊழல்வாதி பிரபு பர்குவாத்தால் (லித்கோ) துரத்தப்பட்ட விசித்திர கதாபாத்திர உயிரினங்களால் ஆக்கிரமிக்கப்படுவதை காண்கிறது. பர்குவாத் திருமணம் செய்ய ஆசைப்படும் இளவரசி பியோனாவை (டயஸ்) காப்பாற்றிக் கொண்டு வருவதன் மூலம் தன்னுடைய சதுப்பு நிலத்தை திரும்பப்பெறும் ஒரு ஒப்பந்தத்தை பர்குவாத்துடன் செரெக் ஏற்படுத்திக் கொள்கிறது. ஒரு கழுதையின் உதவியுடன் செரெக் தனது பயணத்தை தொடங்குகிறது. ஆனால் செரெக்கின் வாழ்க்கையை மாற்றக்கூடிய ஒரு ரகசியத்தை கொண்டுள்ள இளவரசியுடன் செரெக் சீக்கிரமே காதல் கொள்கிறது.
# மனு பரேக்

**மனு பரேக் (Manu Parekh )** இவர் ஓர் இந்திய ஓவியர் ஆவார். வாரணாசி நகரத்தில் பல ஓவியங்களுக்கு பெயர் பெற்றவர். இரவீந்திரநாத் தாகூர் மற்றும் ராம் கிங்கர் பைஜ் ஆகியோரால் தாம் ஈர்க்கப்பட்டுள்ளதாகக் கூறப்படும் பரேக், 1982 லலித் கலா அகாதமி விருதைப் பெற்றவர். 1991ஆம் ஆண்டில் இந்திய அரசு இவருக்கு இந்தியாவின் நான்காவது மிக உயர்ந்த குடிமை விருதான பத்மசிறீ விருதினை வழங்கியது.
# மனு பரேக்

## சுயசரிதை

பரேக் 1939ஆம் ஆண்டில் இந்திய மாநிலமான குசராத்தில் அகமதாபாத்தில் பிறந்தார் அங்கு முகுந்த் ஷிராப்பின் கீழ் பயிற்சி பெறும் வாய்ப்பும் கிடைத்தது. பின்னர் இவர் தேசிய நாடகப் பள்ளியிலும் சிறிது காலம் குறுகியகாலப் பயிற்சி பெற்றார். நாடக அரங்கங்களில் தனது வாழ்க்கையைத் தொடங்கிய இவர், ஒரு வருடம் நடிகராகவும் மேடை வடிவமைப்பாளராகவும் பணியாற்றினார். 1963ஆம் ஆண்டில் மும்பையின் பூபுல் செயக்கரின் நெசவு அருங்காட்சியத்தில் கலை வடிவமைப்பாளராக சேர்ந்தார். அங்கு இவர் இரண்டு ஆண்டுகள் தங்கியிருந்தார். இவர் 1965ஆம் ஆண்டில் கொல்கத்தாவுக்கு தனது தளத்தை மாற்றினார். 1974இல் புதுதில்லிக்குச் சென்று, கைவினைப் பொருட்கள் மற்றும் கைத்தறி ஏற்றுமதி நிறுவனத்தின் வடிவமைப்பு ஆலோசகராக சேர்ந்தார். இவர் ஒரு சுயாதீனக் கலைஞராக தனது வாழ்க்கையைத் தொடர பின்னர் நிறுவனத்தை விட்டு வெளியேறினார்.  
பரேக் பல குழு கண்காட்சிகளில் பங்கேற்றினார். அவற்றுள் 1982 இல் தேசிய நவீன கலைக்கூடத்தில் நடைபெற்ற நவீன ஓவிய கண்காட்சி, அதே ஆண்டு வாஷிங்டன் டி.சி.யின் சிமித்சோனிய நிறுவனத்தில் நடைபெற்ற ஹிர்ஷோம் மியூஸ் கண்காட்சி மற்றும் ஏழு கலைஞர்கள் எனும் பயணக் கண்காட்சி ஆகியவை குறிப்பிடத்தக்கவை.  
இத்தாலி மற்றும் டென்மார்க்கில் நடைபெற்ற *மதுபானி ஓவியக்* கண்காட்சியிலும் 1987 இல் ஸ்டாக்ஹோமில் நடந்த இந்திய விழாவில் தற்கால இந்திய ஓவியம் கண்காட்சியிலும் ஆணையராகப் பணியாற்றியுள்ளார். 1971ஆம் ஆண்டின் பிர்லா கலை மற்றும் கலாச்சார அகாடமியின் விருதுக்குப் பிறகு, இவர் அகில இந்திய நுண்கலை மற்றும் கைவினை சங்கம் விருதையும் 1972இல் இந்தியக் குடியரசுத்தலைவரின் வெள்ளி தகட்டையும் பெற்றார். அகில இந்திய நுண்கலை மற்றும் கைவினை சங்க விருது 1974ஆம் ஆண்டில் மீண்டும் இவருக்கு அளிக்கப்பட்டது. 1982 இல், லலித் கலா அகாடமியிடமிருந்து தேசிய கலை விருதைப் பெற்றார். கொல்கத்தாவின் பிர்லா கலை மற்றும் கலாச்சார அகாதமி 1991இல் வரை மீண்டும் கௌரவித்தது. மேலும் அதே ஆண்டு இந்திய அரசு பத்மசிறீ விருது வழங்கி கௌரவித்தது.  
பரேக் பிரபல சமகால கலைஞரான மாதவி என்பவரை மணந்தார். இந்த இணை புதுதில்லியில் 1987 முதல் வாழ்ந்து வருகிறது.
# மோனோ சோடியம் செனேட்டு

**மோனோ சோடியம் செனேட்டு** *(Monosodium xenate )* என்பது NaHXeO<sub>4</sub>•1.5H<sub>2</sub>O
என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செனிக் அமிலத்தின் சோடியம் உப்பான இச்சேர்மம் ஒரு வலிமையான ஆக்சிசனேற்றியாகும். அதிவினைத்திறன் கொண்ட செனான் சேர்மமாகவும் இது கருதப்படுகிறது. அதிக கார நிபந்தனைகளில் செனேட்டு விகிதச்சிதைவு அடைவதால் இருகாரசெனேட்டுகள் இருப்பதாக அறியப்படவில்லை.
# மோனோ சோடியம் செனேட்டு

## தயாரிப்பு

3 மோல் செனான் டெட்ராபுளோரைடுடன் 4 மோல் சோடியம் ஐதராக்சைடும் நீரும் சேர்த்து வினைபுரியச் செய்தால் மோனோ சோடியம் செனேட்டு உருவாகிறது.  
:3 XeF<sub>4</sub> + 4 H<sub>2</sub>O + 4 NaOH → Xe + 2 NaHO<sub>4</sub>Xe + 12 HF  
செனான் டிரையாக்சைடு மற்றும் சோடியம் ஐதராக்சைடு கரைசல்களைச் சேர்த்து தொடர்ந்து திரவ நைட்ரசன் வெப்பநிலைக்கு உறைவித்து நீர்நீக்கம் செய்தும் மோனோ சோடியம் செனேட்டு தயாரிக்கப்படுகிறது.
# மோனோ சோடியம் செனேட்டு

## பண்புகள்

தூய்மையான நிலையில் 160 பாகை செல்சியசு வெப்பநிலைக்கு சூடுபடுத்தும்போது மோனோ சோடியம் செனேட்டு நிலைப்புத்தன்மையுடன் காணப்படுகிறது. இருப்பினும் ஒரு அதிர்ச்சியின் காரணமாக அல்லது XeO3 உடன் சேர்க்கப்படும்போது வெப்பக்குறைவு தோன்றினால் வெடிக்கக்கூடும். இச்சேர்மம் சிறிதளவு நச்சுத்தன்மை கொண்டதாகும். சுண்டெலிக்கான இதன் உயிர்க் கொல்லும் அளவு அதன் உடல் எடையில் 15 மற்றும் 30 மி.கி/கி.கி ஆகும். செனேட்டு உடம்பை விட்டு வெகுவிரைவாக நீங்குகிறது. சிதைவு மற்றும் மூச்சுவிடுதல் காரணமாக சுண்டெலியின் இரத்தத்தில் செனேட்டின் அளவு 20 நொடிகளில் பாதியாகக் குறைகிறது. வயிற்றறையில் செனேட்டின் அரை ஆயுள் காலம் 6 நிமிடங்களாக நீட்டிக்கப்படுகிறது.
# மாதவி பரேக்

**மாதவி பரேக் (Madhvi Parekh)** (பிறப்பு 1942) இவர் புதுடில்லியில் வசிக்கும் ஒரு இந்திய சமகால கலைஞர் ஆவார்.